Hasan Bahrom

Yang Berhormat Profesor Datuk Dr. Hasan Bahrom ialah seorang ahli Politik Malaysia dari parti AMANAH. Beliau dipilih menjadi Ahli Parlimen Tampin selepas menang dalam Pilihan raya umum Malaysia 2018. Beliau menyertai AMANAH pada tahun 2016. Beliau juga ialah Canselor Kolej Universiti Islam Melaka.

Pendidikan
Beliau mempunyai kelulusan dalam bidang syariah dan politik. Beliau melanjutkan pengajian sarjana muda di Fakulti Pengajian Islam, Universiti Kebangsaan Malaysia dan memperoleh Sarjana Muda Syariah. Kemudian beliau melanjutkan pengajian Sarjana di Universiti Malaya dan memperoleh Sarjana Politik, sebelum memperoleh ijazah Doktor Falsafah dalam Siasah Syariah di universiti yang sama. Beliau juga mempunyai Sijil Amalan Guaman Syarie daripada Jabatan Agama Islam Melaka.

Pengalaman bekerja
Berdasarkan biodata beliau
Pengarah Institut Teknologi Mara (ITM) kini Universiti Teknologi MARA (UiTM)
Pernah berkhidmat sebagai pegawai agama kanan tentera 
Koordinator Pusat Pendidikan Islam ITM Melaka
Mendapat gelaran Profesor Madya ketika berkhidmat di UiTM 
Pengarah Institut Kajian Zakat Malaysia (IKaZ),UiTM
Felo Penyelidik IKaZ, UiTM

Penglibatan dalam pertubuhan sosial
Berdasarkan biodata beliau
Presiden Mahasiswa Fakulti Pengajian Islam, UKM
Presiden Ikatan Studi Islam, UKM 
EXCO Agama Komsis A, UKM 
Ketua Biro Dakwah Angkatan Belia Islam Malaysia Melaka
EXCO Gabungan Majlis Negeri Melaka
AJK Wadah Pencerdasan Umah (WADAH) Melaka

Politik
Hasan Baharom memulakan kerjaya politiknya pada tahun 2016. Beliau mengetuai lima tokoh akademik dan beliau menyertai Parti Amanah Negara. Lima tokoh akademik yang lain ialah bekas pensyarah UTM,Prof Madya Dr Ali Rahman, Prof Madya Dr Sulaiman Mohd Nor dan Prof  Madya Hamidon Musa; bekas pensyarah di Akademi Pengajian Islam Kontemporari (ACIS) Prof Madya Dr. Zaki Latiff; dan bekas pegawai tadbir diplomatik (PTD) Yusop Hasan. Perkara itu diumumkan Setiausaha Agung AMANAH ketika itu Mohd Anuar Mohd Tahir.

Beliau bertanding di parlimen Tampin dan menang dengan majoriti 1,002 undi mengalahkan penyandang kerusi ini sejak Pilihan Raya Umum Malaysia 1999 (PRU-10) Shaziman Abu Mansor dari parti BN-UMNO.

Rujukan

Orang hidup
Anggota Parti Amanah Negara
Pendidik Malaysia
Ahli akademik Malaysia
Ahli Dewan Rakyat, Parlimen Malaysia ke-14
Ahli pembangkang Kerajaan Muhyiddin Yassin
Ahli politik Malaysia berketurunan Melayu